CELEX: C2006/281/15
Language: fi
Date: 2006-11-18 00:00:00
Title: Asia C-479/04: Yhteisöjen tuomioistuimen tuomio (suuri jaosto) 12.9.2006 (Østre Landsretin (Tanska) esittämä ennakkoratkaisupyyntö) — Laserdisken ApS v. Kulturministeriet (Direktiivi 2001/29/EY — Tekijänoikeuden ja lähioikeuksien tiettyjen piirteiden yhdenmukaistaminen tietoyhteiskunnassa — 4 artikla — Levitysoikeus — Levitysoikeuden sammumista koskeva sääntö — Oikeudellinen perusta — Kansainväliset sopimukset — Kilpailupolitiikka — Suhteellisuusperiaate — Sananvapaus — Yhdenvertaisuusperiaate — EY 151 ja EY 153 artikla)

18.11.2006   
            
            
               FI
            
            
               Euroopan unionin virallinen lehti
            
            
               C 281/10
            
         Yhteisöjen tuomioistuimen tuomio (suuri jaosto) 12.9.2006 (Østre Landsretin (Tanska) esittämä ennakkoratkaisupyyntö) — Laserdisken ApS v. Kulturministeriet
   (Asia C-479/04) (1)
   
   (Direktiivi 2001/29/EY - Tekijänoikeuden ja lähioikeuksien tiettyjen piirteiden yhdenmukaistaminen tietoyhteiskunnassa - 4 artikla - Levitysoikeus - Levitysoikeuden sammumista koskeva sääntö - Oikeudellinen perusta - Kansainväliset sopimukset - Kilpailupolitiikka - Suhteellisuusperiaate - Sananvapaus - Yhdenvertaisuusperiaate - EY 151 ja EY 153 artikla)
   (2006/C 281/15)
   Oikeudenkäyntikieli: tanska
   Ennakkoratkaisua pyytänyt tuomioistuin
   Østre Landsret
   Pääasian asianosaiset
   
      Kantaja: Laserdisken ApS
   
      Vastaaja: Kulturministeriet
   Oikeudenkäynnin kohde
   Ennakkoratkaisupyyntö — Østre Landsret — Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22 päivänä toukokuuta 2001 annetun Euroopan parlamentin ja neuvoston direktiivin 2001/29/EY (EYVL L 167, s. 10) 4 artiklan 2 kohdan pätevyys ja tulkinta — Oikeudenhaltijan oikeuden sammuminen ainoastaan siinä tapauksessa, että kyseessä on yhteisössä tapahtuva ensimmäinen myynti tai muu omistusoikeuden siirto, jonka oikeudenhaltija suorittaa itse tai joka suoritetaan hänen suostumuksellaan — Elokuvateoksia sisältävien DVD-levyjen tuonti kolmansista maista
   Tuomiolauselma
   
               1)
            
            
               Ensimmäisen ennakkoratkaisukysymyksen tarkastelussa ei ole ilmennyt seikkoja, jotka voisivat vaikuttaa tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22 päivänä toukokuuta 2001 annetun Euroopan parlamentin ja neuvoston direktiivin 2001/29/EY 4 artiklan 2 kohdan pätevyyteen.
            
         
               2)
            
            
               Direktiivin 2001/29 4 artiklan 2 kohtaa on tulkittava siten, että kansalliset säännöt, joiden mukaan teoksen alkuperäiskappaleen tai sen kopioiden levitysoikeus sammuu, kun kyseisen teoksen oikeudenhaltija tai joku muu hänen suostumuksellaan saattaa tämän teoksen markkinoille Euroopan yhteisön ulkopuolella, ovat ristiriidassa kyseisen säännöksen kanssa.
            
         
      (1)  EUVL C 31, 5.2.2005.